**Tenk Községi Önkormányzat Képviselő-testületének**

**19/2011. (XII.29.) önkormányzati rendelete**

**A telekadóról**

Tenk Községi Önkormányzat Képviselő-testülete, az Alkotmány 44/A.§ (2) bekezdésében meghatározott eredeti jogalkotói hatáskörében, az Alkotmány 44/A.§

(1) bekezdés d) pontjában meghatározott feladatkörében eljárva, a helyi adókról

szóló, 1990. évi C. törvény (Htv.) 1.§ (1) bekezdésében kapott felhatalmazás alapján

a következőket rendeli el:

**1. §**

**Értelmező rendelkezések**

E rendelet alkalmazásában:

*a.)telek*: az önkormányzat illetékességi területén lévő beépítetlen belterületi

földrészlet;

*b.)belterületi földrészlet*: épülettel be nem épített minden olyan földterület,

amelyet az ingatlan-nyilvántartás belterületként tart nyilván, ide nem értve az

ingatlan-nyilvántartásban művelési ág szerint aranykoronaértékkel nyilvántartott és ténylegesen mezőgazdasági művelés alatt álló telket;

*c.)adóalany*: az adó alanya az, aki az év első napján a telek tulajdonosa,

ingatlan-nyilvántartásba bejegyzett vagyoni értékű jog, illetőleg több

tulajdonos esetén a Htv. 12. §-ában foglaltak az irányadók;

*d.)tulajdonos*: az ingatlan tulajdonosa az a személy vagy szervezet, aki/amely

az ingatlan-nyilvántartásban tulajdonosként szerepel.

**2. §**

Adóköteles az önkormányzat illetékességi területén lévő olyan beépítetlen belterületi

telek, amely nem magánszemély tulajdonában van.

**3.§**

**Az adó alapja**

A telek m2-ben számított területe.

**4. §**

**Az adó mértéke**

Az adó évi mértéke: 2 Ft/m2

**5. §**

(1)Az adóalany bejelentési, bevallási, adatszolgáltatási kötelezettségeinek az önkormányzati adóhatóság által rendszeresített nyomtatványon tesz eleget.

(2)Az e rendelettel nem szabályozott kérdésekben a helyi adókról szóló, 1990. évi

C. törvény és az adózás rendjéről szóló, 2003. évi XCII. törvény rendelkezéseit kell alkalmazni

**6. §**

(1) Ez a rendelet 2012. január hó 1. napján lép hatályba.

(2) Kihirdetéséről a jegyző gondoskodik a helyben szokásos módon.

Tenk, 2011. december 28.

Szopkó Tamás Dányiné Szórád Ibolya

polgármester h. jegyző

Kihirdetve:

Tenk, 2011. december 29.

Dányiné Szórád Ibolya

h. jegyző